作者:李文蔚
標題:張子房圯橋進履・醉太平
內容:他那裡孜孜覷當，(灌嬰雲)軍師休怕，申陽陸賈二將，如何出得俺手也。(正末唱)唬的我戰兢兢手腳慌張。(灌嬰雲)此將中俺之計也。(正末唱)說道是中吾計不索再商量，(灌嬰雲)俺韓元帥領大勢雄兵來接應也。(正末唱)又道是兵多將廣，(灌嬰雲)此陸賈並無疑慮之心也。(正末唱)你道是申陽陸賈別無恙，(灌嬰雲)若到半途，必然下手也。(正末唱)到半途暗暗拿雄將。(灌嬰雲)想二將不知俺暗定其計也。(正末唱)他本待要望福祿，不想到這腦背後起災殃。我則待堅心扶立明聖主，我播一個《史記》內便書名，可著人慢慢的講。